Na osnovu čl. 39 i 59 ("Službeni list CG", br. 27/13, 1/15, 42/15 47/15, 56/16, 66/16, 1/17, 31/17, 42/17, 50/17 i 59/21), člana 27 stav 1 tačka 15 i člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19 i 38/20) i člana 24 stav 1 tačka 15 i člana 54 stav 1 tačka 2 Statuta Glavnog grada ("Službeni list CG - Opštinski propisi", br. 8/19 i 20/21), Skupština Glavnog grada - Podgorice, na sjednici održanoj 27. i 28. decembra 2021. godine, donijela je -

**O D L U K U**

**O IZMJENAMA I DOPUNAMA**

**ODLUKE O PRAVIMA IZ SOCIJALNE I DJEČJE ZAŠTITE**

**Član 1**

U Odluci o pravima iz socijalne i dječje zaštite ("Službeni list CG - Opštinski propisi", broj 49/19), čl. 16 i 17 brišu se.

**Član 2**

U članu 19 stav 1 poslije alineje 4 dodaje se nova alineja koja glasi:

-pravo na naknadu dijela troškova zakupnine”.

**Član 3**

Poslije člana 43 dodaju se dva nova člana koji glase:

“**Član 43a**

Pravo na naknadu dijela troškova zakupnine iz ugovora o zakupu stana odnosno drugog stambenog objekta (u dalje tekstu: ugovor o zakupu) može ostvariti zakupac sa prebivalištem u Podgorici, u skladu sa ovom odlukom.

**Član 43b**

Naknada dijela troškova zakupnine odobrava se na period do 12 mjeseci.

Visina naknade dijela troškova zakupnine iznosi do 50 eura mjesečno.

Sredstva za naknadu dijela troškova zakupnine isplaćuju se u tekućem mjesecu za prethodni mjesec.”

**Član 4**

Poslije člana 48 dodaju se dva nova člana koji glase:

“**Član 48 a**

Gradonačelnik obrazuje Komisiju za naknadu dijela troškova zakupnine (u daljem tekstu: Komisija).

Komisija:

-donosi odluku o objavljivanju javnog poziva za naknadu dijela troškova zakupnine (u daljem tekstu: javni poziv);

-utvrđuje i objavljuje tekst javnog poziva;

-prima prijave po javnom pozivu;

-po potrebi traži bliža tumačenja od nadležnih organa u vezi sa podnesenom dokumentacijom;

-ispituje i utvrđuje tačnost navoda iz prijava po javnom pozivu;

-utvrđuje rang listu za naknadu dijela troškova zakupnine (u daljem tekstu: rang lista) i objavljuje rang listu na internet stranici Glavnog grada;

-utvrđuje konačnu rang listu nakon isteka roka od pet dana od dana objavljivanja rang liste na internet stranici Glavnog grada;

-obavlja i druge poslove, u skladu sa ovom odlukom.

Nakon što Komisija utvrdi konačnu rang listu, gradonačelnik Glavnog grada zaključuje ugovor o naknadi dijela troškova zakupnine kojim se uređuju prava i obaveze Glavnog grada i zakupca.

**Član 48b**

Javni poziv objavljuje se u januaru tekuće godine.

Javni poziv posebno sadrži:

-iznos sredstava koji je predviđen budžetom Glavnog grada za naknadu dijela troškova zakupnine;

-visinu naknade dijela troškova zakupnine;

-kriterijume na osnovu kojih se vrši naknada dijela troškova zakupnine;

-dokumentaciju koja se dostavlja uz prijavu na javni poziv;

-obavještenje da se rang lista objavljuje na internet stranici Glavnog grada;

-vrijeme trajanja javnog poziva;

-mjesto i vrijeme podnošenja prijava na javni poziv;

-adresu Komisije.

Rok za podnošenje prijava na javni poziv je 30 dana od dana objavljivanja javnog poziva.

Javni poziv objavljuje se na internet stranici Glavnog grada i u jednom dnevnom štampanom mediju koji se distribuira na cijeloj teritoriji Crne Gore.”

**Član 5**

 Ova odluka stupa danom objavljivanja u “Službenom listu Crne Gore - Opštinski propisi”.

Broj: 02-016/21-1346

Podgorica, 28. decembar 2021. godine

**SKUPŠTINA GLAVNOG GRADA – PODGORICE**

 **PREDSJEDNIK SKUPŠTINE**

 **dr Đorđe Suhih**